
RAPORT DE SPECIALITATE
privind Hotărârea Adunării Generale a Acţionarilor la Societatea de Transport Public Timişoara S.A. nr. 6/21.05.2018

Având în vedere Expunerea de motive nr. ................................... a Primarului Municipiului Timişoara şi Proiectul de hotărâre privind Hotărârea Adunării Generale a Acţionarilor la Societatea de Transport Public Timişoara S.A. nr. 6/21.05.2018;
Având în vedere Hotărârea Consiliului Local al Municipiului Timişoara nr. 271/28.07.2017 privind reorganizarea Regiei Autonome de Transport Timişoara  în Societate Comercială pe acţiuni, modificată prin Hotărârea Consiliului Local al Municipiului Timişoara  nr. 408/31.10.2017;
Având în vedere Hotărârea Adunării Generale a Acţionarilor la Societatea de Transport Public Timişoara  S.A. nr. 6/21.05.2018;
Facem următoarele precizări:
Se constată că prin Hotărârea Adunării Generale a Acţionarilor la Societatea de Transport Public Timişoara  S.A. nr. 6/21.05.2018 s-a aprobat componenţa Consiliului de Administraţie temporar al societăţii ca începând din data de 22.05.2018, după cum urmează:
1. Goia Ioan,
2. Chiş Culiţă,
3. Bitea Nicolae,
4. Buboi Ligius ,
5. Avram-Stănuşoiu,
6. Juriţa Arsenie,
7. Mateuţ Alexandru,
8. Supuran Sorin,
9. Iapă Augustin-Cătălin.
	În temeiul prevederilor art. 36 alin. (2) lit. a) din Legea administraţiei publice locale, republicată şi modificată, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local.
	În conformitate cu prevederile art. 36 alin. (3) lit. c) din Legea administraţiei publice locale, republicată şi modificată, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
Având în vedere cele prezentate mai sus, apreciem că Proiectul de hotărâre privind Hotărârea Adunării Generale a Acţionarilor la Societatea de Transport Public Timişoara S.A. nr. 6/21.05.2018 îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara.



Consilier,
Lazăr Violeta

